Το διαμέρισμα είναι σε πολύ κεντρικό σημείο και μπορείς να πας με τα πόδια παντού. Είναι καθαρό, ανακαινισμένο και διακοσμημένο πολύ όμορφα. Αν και το σπίτι είναι ένα μικρό δυάρι, για εμάς (γονείς και μωρό 22 μηνών) ο χώρος ήταν αρκετός. Μείναμε χειμώνα και τα δύο κλιματιστικά του σπιτιού έκαναν τέλεια δουλειά. Δεν κρυώσαμε ποτέ! Το νερό ζεσταίνεται αμέσως και το πλυντήριο είναι τέλειο!
Στα αρνητικά βάζω μερικές δυσκολίες που έχει το σπίτι. Λόγω πρώτου ορόφου δεν το βλέπει ήλιος και επειδή το μπαλκόνι είναι πολύ μικρό, τα ρούχα που απλώναμε δεν στέγνωναν εύκολα. Η συμβουλή μας είναι όταν βάζετε πλυντήριο να βάζετε λίγα ρούχα. Επόσης η πολυκατοικία είναι λίγο παλιά με αποτέλεσμα να περνάει αρκετή φασαρία από τα διπλανά διαμερίσματα και να υπάρχει, σε κάποια σημεία, μια μυρωδιά υγρασίας.
Όσο για την τιμή του (1.200€/μήνα) την θεωρώ πολύ υψηλή αλλά, την εποχή που ψάξαμε, όλα τα αντίστοιχα διαμερίσματα, τέτοιες τιμές είχαν.
Τέλος, η κοπέλα που διαχειρίζεται το σπίτι, η Σμαράγδα, ήταν άψογη στην επικοινωνία και ευγενέστατη και κανόνιζε τα πάντα αμέσως! Επίσης ιδιαίτερα συνεργάσιμος ήταν και ο ιδιοκτήτης ο οποίος, λόγω αλλαγής στη διάρκεια διαμονής μας (εκτός προθεσμίας), τα κανόνισε ώστε να μας επιστραφεί το ποσό που αναλογούσε. Τον ευχαριστούμε πολύ!